News Update: Cathie Wood มอง ARKK คือ ‘ดัชนี Nasdaq ยุคใหม่’ ที่จะสร้างผลตอบแทนระยะยาวจนชนะดัชนีหุ้นเติบโตในปัจจุบัน ขณะที่กองทุน ร่วงลงมา 72% จากจุดสูงสุดเมื่อ 2 ปีที่แล้ว - FINNOMENA
Cathie Wood ผู้จัดการกองทุนจาก Ark Invest ให้สัมภาษณ์ในรายการของ Bloomberg และเปรียบเทียบกองทุน ARKK ของบริษัทเป็น ‘ดัชนี Nasdaq ยุคใหม่’ ที่จะสร้างผลตอบแทนระยะยาวจนชนะดัชนีหุ้นเติบโตซึ่งเป็นที่นิยมในปัจจุบัน
3 ก.พ. 2566

Cathie Wood ผู้จัดการกองทุนจาก Ark Invest ให้สัมภาษณ์ในรายการของ Bloomberg และเปรียบเทียบกองทุน ARKK ของบริษัทเป็น ‘ดัชนี Nasdaq ยุคใหม่’ ที่จะสร้างผลตอบแทนระยะยาวจนชนะดัชนีหุ้นเติบโตซึ่งเป็นที่นิยมในปัจจุบัน
เป็นที่รู้กันดีว่า Cathie Wood มักจะให้คำทำนายการลงทุนที่ใจกล้า โดยก่อนหน้านี้ไม่กี่วัน ผู้จัดการกองทุนชื่อดังมั่นใจว่าราคา Bitcoin จะทะลุ 1 ล้านดอลลาร์ภายในทศวรรษหน้า หรือบวกกว่า 4,200% จากราคาปัจจุบัน
อย่างไรก็ตาม กองทุนที่เคยสร้างชื่อเสียงให้บริษัทอย่าง ARKK ร่วงลงมา 72% จากจุดสูงสุดเมื่อ 2 ปีที่แล้ว และทำผลตอบแทนได้แย่กว่าดัชนี Nasdaq 100 ถึง 10 เท่า
เมื่อดูผลการดำเนินงาน 5 ปี กองทุน ARKK ปรับเพิ่มขึ้นเพียง 12% เทียบกับการพุ่งขึ้นของ Nasdaq 100 ที่ 89%
หุ้น 3 อันดับแรกของดัชนี Nasdaq 100 คือ หุ้นเทคโนโลยี Mega-Cap ที่เป็นผู้นำตลาดในช่วงทศวรรษที่ผ่านมา ได้แก่ Microsoft, Apple และ Amazon ส่วน ARKK นั้นถือ Tesla ในสัดส่วนใหญ่ที่สุดซึ่งอยู่ใน Nasdaq 100 เช่นกัน แต่หุ้นอื่นๆ ในพอร์ตคือหุ้นบริษัทนวัตกรรมขนาดเล็กรายใหม่ๆ เช่น Zoom และ Exact Sciences
Cathie Wood กล่าวว่า ปี 2022 ที่ผ่านมาเป็นปีที่ ‘น่ากลัว’ สำหรับผลตอบแทนของกองทุน Ark ท่ามกลางอัตราดอกเบี้ยระดับสูง อย่างไรก็ตาม ยังมีนักลงทุนเชื่อมั่นในกองทุน ARKK ทำให้มีเงินไหลเข้าสุทธิ 1,300 ล้านดอลลาร์ในปีที่แล้ว แม้ผลตอบแทนจะลดลง 67% ก็ตาม
“นวัตกรรมตกเป็นหนึ่งในผู้เสียหายในยุคดอกเบี้ยพุ่งสูงที่เกิดขึ้นในปีที่แล้ว พวกเรารู้สึกได้ทุกครั้งเมื่อประธาน Fed พูด” Cathie Wood กล่าวเสริมว่า ผลตอบแทนที่ย่ำแย่ในปีที่แล้วถูกขับเคลื่อนด้วยความกลัวที่มากเกินไป อัตราดอกเบี้ยที่เพิ่มขึ้น และเงินเฟ้อในระดับสูง
อ้างอิง: https://www.bloomberg.com/news/articles/2023-02-02/cathie-wood-takes-victory-lap-calling-arkk-the-new-nasdaq?srnd=economics-v2&sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA